Arabako Heraldika Museoa

Arabako heraldika museoa 1963tik arabako Mendoza herriko Mendozatarren dorrean dagoen museoa da, Gasteiztik kilometro gutxietara.

Eraikina 
Museo hau eraikin esanguratsuan kokatua dago: Mendozatarren dorretxea. Gaur egun dugun dorrea Arabako zaharrenetakoa da, XV. mendeko lehenengo hamarkadetan eraikia. Oinplanoa ia karratua da, hamaika metro luze ditu albo banatan, eta hogeita bat garaieran. Dorrea zaharberritua izan zen 1963. urtean , orduztik arabako ezkutu eta armarrien kontserbaziora eskainia. Ezkutuen bilaketan lan handia egin zuen Micaela Portilla gasteiztar historialariak.

Aldundiak espazioa behar museistiko berrietara egokitu zuen, eta ezkutuak eskuratzeko beharrezkoak ziren baliabideak zuzendu zituen, horietatik asko beraien jabeek dohaintzan emanak babesteko eta zaintza egokia emateko zituzten arazoak zirela eta. Beste batzuk etxe, eliza eta kaperetatik datoz; hauek beraien jatorrizko lekuetatik kanpo galtzeko puntuan zeudelarik.

Bilduma 
Beheko solairuan eta lehen solairuan harresiaren barnealdeko perimetroan kokaturik, museoak argiki arabarrak diren abizenak eta familien berrogehita hamar bat harrizko ezkutu ditu. Berpizkunde eta barroko garaiko adbide bikainak, nahiz eta zaharrena, Gaonatarrena, XIV. mendekoa izan. Pieza hauek, ondo katalogatuak egoteaz gain, beraien jatorria, deskribapena, esanahia eta bestelako ezaugarrien berri ematen duten errotuluez lagundurik doaz. Horrela, heraldikaren zientziak hemen garapen nabari bat du, maila orokorrean, baina baita ere bertakoan, arabako ezkutuen ikerketa zehatzen bidez.

Mendozatarren dorrean erakusten diren piezez gain, argazki, irudien eta bideoproiekzioen bidez arabarrak diren beste ezkutu asko ikustera hel daiteke, beraien azalpenekin batera. Horrez gain, lehen solairuan Arabako Erdi Aroko jantziak daude.

Bisitak eta ordutegiak 
Apirilaren 1etik azaroaren 1era arte:

Asteartetik ostiralera 10:00-14:00 eta 16:00-20:00

Larunbatak 11:00-15:00

Igandeak eta jai egunak 10:00-14:00

Azaroaren 2tik martxoaren 31 arte:

Asteartetik ostiralera 11:00-15:00

Larunbatak 11:00-15:00

Igandeak eta jai egunak 10:00-14:00

Astellehenak itxita, jai egunetan izan ezik.

Kanpo estekak 
 Euskonews. Heraldika museoa (gaztelaniaz)
 Auñamendi. Arabako heraldika museoa (gaztelaniaz)

Arabako museoak
Gasteizko museoak
Euskal Herriko historia-museoak